Gaetano Bresci

Gaetano Bresci, nado en Prato, na Toscana, o 10 de novembro de 1869, e finado en Ventotene, no Lacio, o 22 de maio de 1901 foi un anarquista italiano coñecido por ser o autor do asasinato o rei de Italia Humberto I de Savoia. Bresci foi o primeiro en matar un monarca europeo (sen derrocarse o Goberno) que non terminou sendo executado.Allen, John L., Jr. He executed justice. Papal execution Giovanni Battista Bugatti's life and work. National Catholic Reporter.

 Traxectoria 

 Militancia anarquista 
Cara aos derradeiros anos do século XIX, como tantos outros italianos, Breci emigrou aos Estados Unidos, concretamente a Paterson, en Nova Jersey, onde xa existía unha grande comunidade italoamericana. Alí comezou a significarse no ámbito do anarquismo e foi un dos fundadores de Questione Sociale, un xornal anarquista publicado en idioma italiano editado en Paterson.  

 O asasinato de Humberto I 

No entanto, en Italia, as subas do prezo do pan en 1898 xeraron manifestacións por todo o país. En Milán, unha multitude desarmada de manifestantes marchou cara ao pazo e foi masacrada polas tropas do exército comandadas polo xeneral Fiorenzo Bava Beccaris. Houbo preto de noventa mortos, entre eles a irmá de Bresci.Assassin's lot fell upon anarchist here. Gaetano Bresci, the King's Murderer, Lived in Paterson. En The New York Times. 31 de xullo de 1900.miniatura|205x205px|Gaetano Bresci durante o seu xuízo.A partir deses feitos, o rei Humberto condecorou o xeneral Fiorenzo Bava Beccaris, como mostra de agradecemento pola súa "valente defensa da casa real", e este foi o detonante para que Bresci tomase a decisión de executar o rei. Con ese fin emprendeu viaxe de volta para Italia e, en Monza, onde o rei estaba de visita, acabou coa súa vida de catro balazos o 29 de xullo de 1900.Cesare Gildo Silipo, Un re: Umberto I, un generale: Bava Beccaris Fiorenzo, un anarchico: Gaetano Bresci. Milán. Il Centro della Copia, 1998.

Bresci foi capturado e axuizado, baixo a defensa de Francesco Saverio MerlinoFrancesco Saverio Merlino. La difesa di Gaetano Bresci alla Corte d'assise di Milano. Bolonia. La Controcorrente, 1912.. Foi sentenciado en Milán, o 29 de agosto de 1900, a cadea perpetua na illa de Santo Stefano en Ventotene, onde xa pagaban condena numerosos anarquistas. Case un ano despois foi atopado sen vida na súa cela, aínda que as circunstancias da súa morte seguen sen aclararse, posto que non se sabe se foi un suicidio ou asasinado polos vixilantes do cárcere.

 Notas 

 Véxase tamén 

 Bibliografía 
 Arrigo Petacco. L'anarchico che venne dall'America. Arrigo Petacco. Storia di Gaetano Bresci e del complotto per uccidere Umberto I. Milano. Oscar Mondadori, 2001. [ISBN 88-044-9087-X]
 Giuseppe Galzerano. Gaetano Bresci: vita, attentato, processo, carcere e morte dell'anarchico che giustizio Umberto I. Casalvelino Scalo. Galzerano, 2001.
 Fabio Santin e Marco Riccomini. Gaetano Bresci: un tessitore anarchico. Montespertoli. MIR Edizioni, 2006. [ISBN 88-88282-88-2].
 Massimo Ortalli, Gaetano Bresci. Tessitore, anarchico e uccisore di Re. Nova Delphi Libri. Roma, 2011 [ISBN 9788890514999]

Categoría:Anarquismo
Categoría:Historia contemporánea de Italia
Categoría:Finados en 1901
Categoría:Nados en 1869
Categoría:Aforcados
Categoría:Historia de Italia do século XIX
Categoría:Historia de Italia do século XX